16. ΝΟΜΟΘΕΤ. ΔΙΑΤΑΓΜΑ υπ’ αριθ. 71 της 7/16 Ιουλ. 1973 (ΦΕΚ Α' 145) Περί υποχρεωτικής δημοτικής εκπαιδεύσεως ανηλίκων των Αναμορφωτικών Καταστημάτων και υπαγωγής ταύτης εις την αρμοδιότητα του Υπουργείου Εθνικής Παιδείας και Θρησκευμάτων. Υποχρεωτική Εκπαίδευσις των ανηλίκων Άρθρ.1.-Η Δημοτική Εκπαίδευσις είναι υποχρεωτική δια τους άγοντας ηλικίαν μέχρι και του 17ου έτους συμπεπληρωμένου μη κεκτημένους απολυτήριον δημοτικής εκπαιδεύσεως ανηλίκους των Αναμορφωτικών Καταστημάτων του Υπουργείου Δικαιοσύνης, παρέχεται δε εις δημόσια δημοτικά σχολεία λειτουργούντα κεχωρισμένως κατά φύλον εντός των ως άνω καταστημάτων. Τα σχολεία ταύτα υπάγονται εις την αρμοδιότητα του Υπουργείου Εθνικής Παιδείας και Θρησκευμάτων και διέπονται υπό των εκάστοτε ισχυουσών επί της δημοσίας δημοτικής Εκπαιδεύσεως διατάξεων. Για την ίδρυση όμως, οργάνωση, λειτουργία και εποπτεία των θεραπευτικών καταστημάτων ανηλίκων του άρθρ. 123 Π.Κ. αρμόδιο είναι το Υπουργείο Δικαιοσύνης από το εδάφ. δ της παρ. 1 άρθρ. 10 Νομ. 1143/1981, ΦΕΚ Α' 80 (τομ. 32Α, σελ. 297). Φοίτησις των ανηλίκων Άρθρ.2.-1.Οι περί ων το παρόν ανήλικοι φοιτούν, εφ’ όσον μεν άγουν ηλικίαν μέχρι δεκατεσσάρων ετών συμπεπληρωμένων, σχολεία λειτουργούντα ως τα αντίστοιχα της δημοσίας Δημοτικής Εκπαιδεύσεως, εάν δε έχουν υπερβή την ως άνω ηλικίαν, εις ημερήσια δημοτικά σχολεία, λειτουργούντα κατά τα ισχύοντα «επί των νυκτερινών τοιούτων». 2.Η επωνυμία των εν τη προηγουμένη παραγράφω σχολείων ως και οι χορηγούμενοι υπ' αυτών τίτλοι σπουδών φέρουν τα κατά νόμον ισχύουντα, επί των λοιπών δημοσίων δημοτικών σχολείων στοιχεία, απαγορευμένης οιασδήποτε περί αυτών ενδείξεως ως αναμορφωτικών. Όργανική Σύνθεσις των σχολείωνΠλήρωσις θέσεων Άρθρ.3.-1.Η οργανική σύνθεσις του διδακτικού προσωπικού των εν άρθρ. 1 και 2 του παρόντος καθορίζεται βάσει του αριθμού των φοιτώντων εις ταύτα κατά το τελευταίον έτος μαθητών, κατ’ αναλογίαν δέκα πέντε μαθητών δι’ εκάστην θέσιν διδασκάλου. 2.α)Εις τας θέσεις της προηγουμένης παραγράφου μετατίθενται κατόπιν αιτήσεώς των υποβαλλομένης εις τον προϊστάμενον Επιθεωρητήν εντός του τελευταίου δεκαημέρου του μηνός Αυγούστου εκάστου έτους, Εκπαιδευτικοί έχοντες πενταετή τουλάχιστον δημόσιαν εκπαιδευτικήν  υπηρεσίαν ή Εκπαιδευτικοί έχοντες ειδικήν εκπαίδευσιν. Αι μεταθέσεις αύται ενεργούνται εντός του μηνός Σεπτεμβρίου εκάστου έτους δια πράξεως του Υπουργού Εθνικής Παιδείας και Θρησκευμάτων, μετ’ απόφασιν του Ανωτάτου Εκπαιδευτικού Συμβουλίου εν περιωρισμένη συνθέσει (Α.Ε.Σ.) επί τη βάσει της ευδοκιμότητος και της αρχαιότητος προτιμωμένων των εχόντων ειδικήν εκπαίδευσιν. Εις ην περίπτωσιν δεν ήθελον υποβληθή αιτήσεις μεταθέσεων εις υφισταμένας κενάς θέσεις των σχολείων τούτων, αι θέσεις αύται καλύπτονται δι’ αποσπάσεως εκπαιδευτικών λειτουργών εφαρμοζομένων των ισχυουσών εκάστοτε σχετικών διατάξεων της Δημοσίας Δημοτικής Εκπαιδεύσεως. β)Οι εκπαιδευτικοί ούτοι, μετά την συμπλήρωσιν πενταετούς τουλάχιστον πραγματικής υπηρεσίας εις τας ως άνω θέσεις, μετατίθενται τη αιτήσει των εις θέσεις ετέρων δημοτικών σχολείων της αυτής πόλεως κατά την διαδικασίαν των εκάστοτε ισχυουσών περί μεταθέσεων λειτουργών Δημοτικής Εκπαιδεύσεως από σχολείου εις σχολείον του αυτού Νομαρχιακού Υπηρεσιακού Συμβουλίου Δημοτικής Εκπαιδεύσεως (Ν.Υ.Σ.Δ.Ε) διατάξεων, εξαιρέσει των εχόντων ειδικήν εκπαίδευσιν, οίτινες μετατίθενται εις έτερα ειδικά σχολεία. Κατά την διάρκειαν την πενταετίας μετάθεσις τούτων ενεργείται μόνον προς το συμφέρον της υπηρεσίας εις έτερα δημοτικά σχολεία εκτός Νόμου δια πράξεως του Υπουργού Εθνικής Παιδείας και Θρησκευμάτων μετ’ απόφασιν του Ανωτάτου Εκπαιδευτικού Συμβουλίου εν περιωρισμένη συνθέσει (Α.Ε.Σ.) και κατόπιν ητιολογιμένης γνώμης του οικείου Επιθεωρητού. Κανονιστικαί αποφάσεις. Άρθρ.4.-Επί παντός ετέρου θέματος αφορώντος εις την ίδρυσιν, οργάνωσιν και λειτουργίαν των περί ων τα προηγούμενα άρθρα του παρόντος δημοτικών σχολείων, την κατάστασιν και την εκπαίδευσιν των μαθητών αυτών, το ωράριον εργασίας, τας εκπαιδευτικάς διακοπάς και την εν γένει υπηρεσιακήν κατάστασιν του διδακτικού προσωπικού εφαρμόζονται εκάστοτε αι αντίστοιχοι περί της Δημοσίας Δημοτικής Εκπαιδεύσεως κείμεναι διατάξεις.  Μετονομασία και υπαγωγή των ήδη λειτουργούντων σχολείων Άρθρ.5.-Από της δημοσιεύσεως του παρόντος τα ήδη λειτουργούντα εις τα Αναμορφωτικά Καταστήματα δημοτικά σχολεία, αρμοδιότητος του Υπουργείου Δικαιοσύνης, υπάγονται, μετά του υπηρετούντος εις ταύτα διδακτικού προσωπικού Δημοτικής Εκπαιδεύσεως, εις την αρμοδιότητα του Υπουργείου Εθνικής Παιδείας και Θρησκευμάτων, μετονομαζόμενα και κατανεμόμενα εις Εκπαιδευτικάς Περιφερείας ως ακολούθως:  (Αντί για τη σελ. 626,01(α) Σελ. 626,01(β) Τεύχος Δ113-Σελ. 95  Αναμορφωτικά Καταστήματα 6.Ι.δ.16 α)Το τριθέσιον σχολείον Στοιχειώδους Εκπαιδεύσεως του Αναμορφωτικού Καταστήματος Ανηλίκων Αρρένων Κορυδαλλού μετονομάζεται εις 14ον τριθέσιον δημοτικόν σχολείον Κορυδαλλού, υπάγεται εις την Δ' Εκπαιδευτικήν Περιφέρειαν Δημοτικής Εκπαιδεύσεως Διαμερίσματος Δυτικής Αττικής και λειτουργεί εντός του ως άνω Αναμορφωτικού Καταστήματος.  β)Το διθέσιον σχολείον Στοιχειώδους Εκπαιδεύσεως του εν Πεύκη Αττικής Αναμορφωτικού Καταστήματος Ανηλίκων Θηλέων μετονομάζεται εις 3ον διθέσιον δημοτικόν σχολείον Πεύκης, υπάγεται εις την Β' Εκπαιδευτικήν Περιφέρειαν Δημοτικής Εκπαιδεύσεως Διαμερίσματος Ανατολικής Αττικής και λειτουργεί εντός του αυτού Αναμορφωτικού Καταστήματος.  γ)Το διθέσιον σχολείον Στοιχειώδους Εκπαιδεύσεως του Αναμορφωτικού Καταστήματος Ανηλίκων Αρρένων Βόλου, μετονομάζεται εις 27ον διθέσιον δημοτικόν σχολείον Βόλου, υπάγεται εις την Γ' Εκπαιδευτικήν Περιφέρειαν Μαγνησίας και λειτουργεί εντός του Αναμορφωτικού τούτου Καταστήματος.  δ)Το διθέσιον δημοτικόν σχολείον Αναμορφωτικού Καταστήματος Επαγγελματικής Εκπαιδεύσεως Αρρένων Κορυδαλλού μετονομάζεται εις 15ον διθέσιον δημοτικόν σχολείον Κορυδαλλού, υπάγεται εις την Δ' Εκπαιδευτικήν Περιφέρειαν Δημοτικής Εκπαιδεύσεως Διαμερίσματος Δυτικής Αττικής και λειτουργεί εντός του αυτού Αναμορφωτικού Καταστήματος με άρρενας μαθητάς ηλικίας άνω των δέκα τεσσάρων ετών.  ε)Το διθέσιον δημοτικόν σχολείον του Αναμορφωτικού Καταστήματος Επαγγελματικής Εκπαιδεύσεως Θηλέων Αθηνών, μετονομάζεται εις 114ον διθέσιον δημοτικό Σχολείον Αθηνών, υπάγεται εις την Α' Εκπαιδευτικήν Περιφέρειαν Δημοτικής Εκπαιδεύσεως Διαμερίσματος Αθηνών και λειτουργεί εντός του ως άνω Αναμορφωτικού Καταστήματος με μαθητρίας ηλικίας άνω των δέκα τεσσάρων ετών.  Ένταξις υπηρετούντος διδακτικού προσωπικού. Άρθρ.6.-1.Αι εν παρ. 3 του άρθρ. 21 του Νομ. 4464/1965 «περί τροποποιήσεως διατάξεών τινών του Υπαλληλικού Κώδικος κ.λ.π. «προβλεπόμεναι θέσεις δημοδιδασκάλων Αναμορφωτικών Καταστημάτων Ανηλίκων, μεταφέρονται και προστίθενται εις τας του άρθρ. 24 του Ν.Δ. 651/1970, επιφυλασσομένης εκάστοτε και της εφαρμογής των διατάξεων της παρ. 4 του αυτού άρθρου.  Σελ. 626,02(β)  Τεύχος Δ113-Σελ. 96 2.Οι κατά την δημοσίευσιν του παρόντος υπηρετούντες διδάσκαλοι Αναμορφωτικών Καταστημάτων Ανηλίκων καταλαμβάνουν αυτοδικαίως, με τον ον κέκτηνται βαθμόν, αντιστοίχους θέσεις και βαθμούς του κατ’ άρθρ. 22 και 24 του Ν.Δ 651/1970 κλάδου των διδασκάλων. Η αρχαιότης τούτων καθορίζεται συμφώνως προς τας διατάξεις της παρ. 5 του άρθρ. 4 του Ν.Δ 533/1970 «περί προαγωγής υπαλλήλων και καταργήσεως των κλάδων εις Κεντρικούς και Περιφερειακούς», η δε εφεξής υπηρεσιακή εν γένει κατάστασις διέπεται, από της ως άνω εντάξεως, υπό των οικείων διατάξεων του Ν.Δ. 651/1970, ως αυταί ισχύουν εκάστοτε.  Άρθρ.7.-Πάσα γενική ή ειδική διάταξις αντικειμένη εις τας διατάξεις του παρόντος ή ρυθμίζουσα άλλως θέματα διεπόμενα υπ’ αυτού καταργείται.  Άρθρ.8.-Η ισχύς του παρόντος άρχεται από της δημοσιεύσεως αυτού δια της Εφημερίδος της Κυβερνήσεως.

[Source: greek_legal_code_raptarchis | Tokens: 6903]